Fouad Twal

Fouad Twal, in Arab فؤاد طوال, (Màdaba, 25 de genár 1940) l'è un Arcivèsc católic giurdàn, püse precisament el Patriarca Latìn de Gerüsalem.

 Biugrafia 

Nasüs a Màdaba, in Giurdania, el 25 de genár 1940, l'é diventàd prét in del 1966, e l'ha fài la carriera diplumatica in Honduras, Germania e Perù, fin al 1992. L'é stài anca Retùr del Seminari de Beit Jala, in Palestina.


 La Tünisia 

El 22 de lüi 1992 l'é stai cunsacràd Prelàt de Tünis. In del 1995 Tünis l'é diventàda Diocesi, e Mons. Twal l'è stài el prim Arab a diventà Vesc d'un paés del Nord-Africa. El 30 utùber 2005 el céd el pasturàl al nöu Vesc Marùn Lahham, perché lü l?è stai numinàd Arcivesc aüsiliari de Gerusalem.

 La Palestina 

In del màrs 2006 el diventa president de la Üniversità de Betlem. El 19 de màrs 2008 l'è diventàd el nöu Patriarca d'i Latin de Gerüsalem.


 Mótt 

El mótt del Patriarca Fouad l'é, in Latin: Cor unum, che in Lumbard vör dì: Un sùl cör.

 Ligamm de foeura 

Sitt del Patriarcàt de Gerüsalém 

Categoria:Vescov de Tunis
Categoria:Patriarca latin de Gerusalem
Categoria:Nassud in Giordania
Categoria:Nassud in del 1940